section_heading: Povijest
paragraph_text: Razvijan je kao zamjena za Republic F-84 Thunderjet koji je bio najčešće korišten mlazni lovac-bombarder u Jugoslavenskom ratnom zrakoplovstvu do 1967. Na početku kad je dizajniran, Jastreb se uglavnom koristio kao mlažnjak za obuku pilota i izviđanje, iako se mogao koristiti za napade jer je primarno bio dizajniran kao jurišni zrakoplov. Najveća razlika između J-21 i G-2 Galeba, je uklanjanje stražnjeg sjedišta, snažniji motor i ugradnja dodatne treće strojnice u nosu. Sve tri strojnice bile su Browning AN/M3. Posjedovao je sjedalo koje se moglo katapultirati. Izrađeno je prema licenciji Folland Type 1-B. Vozio se na motoru koji je izrađen po licenciji Rolls-Royce Viper Mk531.